  Туспуктэм: Григорий Фомин Майя Бывальцева Ижкарысь «ЦДТ-100» командаысь нылъёс футбол шудонъя «Кожаный мяч» огъяросси ӵошатсконъёсын бронза медальёс утӥзы. Со сярысь Удмуртиысь физкультурая но спортъя министерстволэн пресс-службаез ивортӥз. 2007-2008 аръёсы вордскем нылъёс пӧлын финал 3-10 гудырикошконэ Волгоград улосвылысь Волжский карын ортчиз. Нырысетӥ инты Екатеринбургысь 23 номеро школалэн командаез басьтӥз, кыкетӥ – Ставропольысь «Алмаз» команда. Устооссэ командаосты шараям сяна, устооссэ шудӥсьёсты но пусйизы: Каролина Васильева устоез защитник луиз, Василиса Тарасюк – устоез шудӥсь. Ватсалом, азьвылгес «ЦДТ-100» командаысь нылъёс 2011-2012 аръёсы вордскемъёс пӧлын озьы ик куинетӥ инты басьтӥзы. Ева Бибанаева устоез капка утись луиз, Милана Турумбекова - устоез нападающий. Тодэ вайытом, Удмуртиысь спортъя школаосы выль тӥрлык басьтӥзы.  Тегъёс: Спорт Футбол пиналъёс Ижкар Удмуртия  